armvectores/hy_wikipedia_2023 huggingface dataset:
(96) Էգլա

(96) Էգլա (անգլ.՝ Aegle), աստերոիդ աստերոիդների հիմնական գոտում։ Հայտնաբերվել է 1868 թվականի փետրվարի 17-ին Ժերոմ Կոջիայի կողմից Մարսելում։
Միջին հեռավորությունը Արեգակից կազմում է 3,051748 ա. մ., առավելագույնը մոտենում է 2,6293 ա. մ. հեռավորության վրա և հեռանում 3,4742 ա. մ., իսկ Երկրի ուղեծրին Էգլա աստերոիդը նվազագույնը մոտենում է 1,6499 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1947,25 երկրային օրվա ընթացքում, իր ուղեծրով շարժվելով միջինում 0,184876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,97° անկյուն։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Էգլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաթ

Սաթ, բուսական ծագում ունեցող հանածո խեժ։ Առաջացել է հիմնականում պալեոգենային դարաշրջանում, փշատերև ծառերի խեժից՝ յուրահատուկ պայմաններում խեժաթթուների և տերպենների պոլիկոնդենսման հետևանքով։ Պարունակում է 76–81% ածխածին, 10–10,5% ջրածին, 7,5–13% թթվածին, փոքր քանակներով ազոտ և ծծումբ։ Հանդիպում են սաթի կարմրաշագանակագույն, հաճախ՝ դեղին, հազվադեպ՝ երկնագույն կամ կանաչավուն երանգներով կամ անգույն կտորներ։ Շփելիս էլեկտրականանում է։ Կարծրությունը միներալոգիական սանդղակով՝ 2–2,5, խտությունը՝ 1000–1100 կգ/մ³։ Հալվում է քայքայվելով (300–340°С), 140° C փափկում է և դառնում մամլվող։ Սաթ որպես զարդ օգտագործվում է նեոլիթի դարաշրջանից, ոսկերչական և գեղարվեստական իրեր պատրաստելու համար՝ XVII դարից։ Մամլված սաթը («ամբրոիդ») օգտագործվում է մեկուսիչների և էժանագին մանր իրեր (ճարմանդներ, կոճակներ ևն) պատրաստելու համար։ Մանր և ցածրորակ սաթ (հանույթի մոտ 60%) ենթարկում են չոր թորման, ապա ստանում լաքերի և ներկերի բաղադրիչ «սաթային բևեկնախեժ», փոքր քանակներով՝ սաթաթթու, սաթայուղ ևն։ Սաթի հանքավայրեր կան Բալթյան երկրներում, Ուկրաինայում, Բելառուսում, Լեհաստանում, Գերմանիայում, Դանիայում, Շվեյցարիայում։ Աշխարհի խոշորագույն հանքավայրերը գտնվում են Կալինինգրադի մարզում։ Հարմար է հարթեցման և հղկման համար։

		
		


== Տես նաև ==
Կոպալ
Սաթի թանգարան (Պալանգա)
Սաթի թանգարան (Կալինինգրադ)
Սաթե սենյակ


== Ծանոթագրություններ ==


== Արտաքին հղումներ ==
История изучения меловых янтарей Сибири
Янтарь - кусочек солнца… Частная коллекция Archived 2013-05-27 at the Wayback Machine.
История янтарного промысла в Прибалтике
Կադնիցա (գյուղ, Բոգոդուխովի շրջան)

Կադնիցա (ուկրաիներեն՝ Кадниця), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1790 թվականին։
2001 թվականի տվյալներով Կադնիցա գյուղում բնակվում էր 92 մարդ։ Բնակավայրը զբաղեցնում է 0,72 կմ²։ Բնակչության խտությունը կազմում էր 127,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարիսա (այլ կիրառումներ)

Հարիսա, կարող է վերաբերել՝

Հարիսա - հայկական ազգային կերակուր
Հարիսա - լեռնային գյուղ Լիբանանում
Լալվար

Անվան այլ կիրառումների համար տե՛ս՝ Լալվար (այլ կիրառումներ)Լալվար, Լելվար, Լեղվան, Լեղվար, Լյալվար, Լյարվար, լեռ Հայաստանի Լոռու մարզում, Վիրահայոց լեռների ամենաբարձր գագաթը, Կաճաճկուտ գյուղից 5 կմ հյուսիս։ Բարձրությունը 2544 մ է, 2552 մ։ Կատարային մասը հարթ է, տեղ-տեղ ալիքավոր։ Լալվար լեռան արևմտյան փեշերին է տեղադրված XIII դարի Խորակերտի վանքը։ Հայաստանի ազգային պատկերասրահում են գտնվում մեծանուն նկարիչներ՝ Մ. Սարյանի և Փ. Թերլեմեզյանի Լալվար լեռան տեսարանը ներկայացնող կտավները։


== Ծանոթագրություններ ==


== Արտաքին հղումներ ==
﻿Թերլեմեզյան Փանոս Պողոսի - Լալվար լեռան տեսարան
Տաթև (համայնք)

Անվան այլ կիրառումների համար տե՛ս՝ Տաթև (այլ կիրառումներ)Տաթև, համայնք Սյունիքի մարզում։ Ներառում է Տաթև, Շինուհայր, Հարժիս, Խոտ, Հալիձոր, Սվարանց, Տանձատափ և Քաշունի գյուղերը։ Համայնքը ստեղծվել է 2015 թվականի նոյեմբերի 24-ին ՀՀ Ազգային Ժողովում համայնքների խոշորացման օրինագծով։ Կենտրոնը Շինուհայր գյուղն է։


== Տեղական ինքնակառավարում ==
Համայնքի տեղական ինքնակառավարման առաջին ընտրությունները կայացել են 2016 թվականի փետրվարի 14-ին։
Համայնքի ավագանու երկրորդ ընտրություններն անց են կացվել համամասնական կարգով 2021 թ. հոկտեմբերի 17-ին ։ Ընտրություններին մասնակցել են Ապրելու երկիր կուսակցությունը, Շանթ դաշինք ազգայնական կուսակցությունը և Քաղաքացիական պայմանագիր կուսակցությունը։ Արդյունքում Ապրելու երկիր կուսակցությունը ստացել է ավագանու 2 մանդատ, Շանթ դաշինք կուսակցությունը` 6 մանդատ, իսկ Քաղաքացիական պայմանագիր կուսակցությունը` 7 մանդատ։ Նոյեմբերի 15-ին կայացած ավագանու անդրանիկ նիստին համայնքի ղեկավար է ընտրվել Սամվել Լալայանը Շանթ դաշինք կուսակցությունից։


== Բնակչություն ==
Տաթև համայնքը ստեղծվել է Տաթև, Շինուհայր, Հարժիս, Խոտ, Հալիձոր, Սվարանց, Տանձատափ և Քաշունի գյուղերի միավորումից։ Համայնքի բնակչությունը կազմում է 6107 մարդ։ Բնակչությամբ ամենամեծը Շինուհայր գյուղն է (2598 մարդ), ամենափոքրը՝ Քաշունին (15 մարդ)։


== Արտաքին հղումներ ==
Տաթև - Համայնքի ղեկավար և ավագանի - Համայնքներ - Սյունիքի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Պոդդուբնոե (այլ կիրառումներ)

Պոդդուբնոե, կարող է վերաբերել՝

Պոդդուբնոե - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Պոդդուբնոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Լուսաբեր (անձնանուն)

Անվան այլ կիրառումների համար տե՛ս՝ Լուսաբեր (այլ կիրառումներ)Լուսաբեր, հայկական արական և իգական անձնանուն։ Առաջացել է հայերեն լուսաբեր՝ «լույս բերող բառից» բառից։ Սկզբնական շրջանում եղել է արական անուն, այնուհետև դարձել է իգական։


== Գործածություններ ==
Լուսաբեր քահանա, հոգևոր հայր Բարսեղ գրչի, ով Բասենի Մժնկերտ գյուղում 1336 թվականին ընդօրինակեց Ավետարանը։
Լուսաբեր երեց, հիշատակված է անթվական մի հիշատակարանում, որ գրված է 1275 թվականից հետո։


== Ծանոթագրություններ ==
Չապաևսկոե (գյուղ, Չուգուևի շրջան)

Անվան այլ կիրառումների համար տե՛ս՝ Չապաևսկոե (այլ կիրառումներ)Չապաևսկոե (ուկրաիներեն՝ Чапаєвське), գյուղ Ուկրաինայի Խարկովի մարզի Չուգուևի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կինոտավր

«Կինոտավր» (ռուս.՝ Кинотавр), բաց ռուսական կինոփառատոն, որն անցկացվում է Սոչիում 1990 թվականից։ Փառատոնի կազմակերպիչներն են եղել Մարկ Ռուդինշտեյնը և Օլեգ Յանկովսկին։
Մինչև 2011 թվականը լիամետրաժ ֆիլմերի մրցույթին կարող էին մասնակցել միայն ռուսական ֆիլմերը։ 2011 թվականից աշխարհագրական սահմանափակումները հանվել են, և մրցույթին կարող է ներկայացվել ռուսերեն ցանկացած ֆիլմ։ Ֆիլմը կարող է նկարահանված լինել նույնիսկ այլ լեզվով, եթե դա արդարացված է սյուժեով, բայց այդ դեպքում Ռուսաստանը պետք է լինի արտադրող երկրներից մեկը։ Այսպես, 2017 թվականին մրցույթին մասնակցել է (և ստացել է մրցանակ լավագույն ռեժիսուրայի համար) Ռևազ Գիգինեիշվիլիի «Պատանդներ» վրաց-ռուս-լեհական համատեղ արտադրության ֆիլմը, որը նկարահանվել է առավելապես վրացերենով։ 


== Պատմություն ==
«Առանց բյուջեի կինոյի» առաջին խորհրդային փառատոնն անցկացվել է Մարկ Ռուդինշտեյնի կողմից 1990 թվականի ապրիլին մերձմոսկովյան Պոդոլսկում։ Հաջող մեկնարկից հետո կինոփառատոնը տեղափոխվել է Սոչի առողջարանային քաղաք։ Միջոցառման անցկացման վայրն ավանդաբար Սոչիի կենտրոնական շրջանում գտնվող «Ձմեռային թատրոնն» է։
2005 թվականի Ռուդինշտեյնը հեռացել է փառատոնի կազմակերպման աշխատանքներից։ Կինոփառատոնի նոր նախագահ է դարձել պրոդյուսեր Ալեքսանդր Ռոդնյանսկին։
«Կինոտավր» 25-րդ հոբելյանական փառատոնի նախաշեմին մի շարք դերասաններ, ռեժիսորներ ու պրոդյուսերներ տեսաուղերձ են ձայնագրել, որտեղ շնորհավորել են մրցույթի հոբելյանի առթիվ։ «Ռուսական կինոյի հավերժական խնդիրների մասին» տեսաուղերձի ձայնագրությանը մասնակցել են Անատոլի Բելին, Օլգա Սուտուլովան, Վիկտորյա Տոլստոգանովան, Եկատերինա Վուլիչենկոն, Անդրեյ Մերզլիկինը, Ռավշանա Կուրկովան, Պավել Դերևյանկոն և Յուրի Կոլոկոլնիկովը։


== Անվանակարգեր ==

Գլխավոր մրցանակ
Մրցանակ լավագույն ռեժիսուրայի համար
Մրցանակ կնոջ լավագույն դերակատարման համար
Օ. Յանկովսկու անվան մրցանակ տղամարդու լավագույն դերակատարման համար
Մրցանակ լավագույն օպերատորական աշխատանքի համար
Գ. Գորինի անվան մրցանակ լավագույն սցենարի համար
Մ. Թարիվերդիևի անցան մրցանակ ֆիլմի լավագույն երաժշտության համար
«Կինոտավր։ Նորամուտ»
«Կինոտավր։ Կարճ մետր»


== Ծանոթագրություններ ==


== Արտաքին հղումներ ==
Կինոտավրի պաշտոնական կայքը
Кинотавр(անգլ.) Internet Movie Database կայքում
Կինոտավր Թվիթթերում
Տեսանյութը ՅուԹյուբում
Կինոտավր Ֆեյսբուքում
Օմարան

Օմարան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Անտոն (գյուղ, Տրոիցկո-Պեչորսկի շրջան)

Անվան այլ կիրառումների համար տե՛ս՝ Անտոն (այլ կիրառումներ)Անտոն (ռուս.՝ Антон, կոմի՝ Онтон), գյուղ Ռուսաստանի Կոմիի հանրապետության Տրոիցկո-Պեչորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաե (գյուղ, Կեհտնա շրջան)

Անվան այլ կիրառումների համար տե՛ս՝ ՊաեՊաե (էստ․՝ Pae), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 96 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամունդսենի լեռ

Անվան այլ կիրառումների համար տե՛ս՝ Ամունդսեն (այլ կիրառումներ)Ամունդսենի լեռ, նունատակ (գրենլանդ․՝ nunataaq) Արևելյան Անտարկտիդայում, Ուիլկսի երկիրի արևմտյան մասում։ Լեռան բարձրությունը կազմում է 1445 մետր։ Լեռը հայտնաբերել են 1912 թվականին ավստրալիացի հետազոտողները Անտարկտիդան հետազոտելու ժամանակ։ Իր անվանումը կրում է ի պատիվ նորվեգացի նշանավոր հետազոտող և բևեռախույզ Ռուալ Ամունդսենի։


== Արտաքին հղումներ ==
Ամունդսենյան լեռան մասին լեռնագնացության կայքում – լուսանկարների հավաքածու (հայ.)
Լեռան տեղագրությունը Անտարկտիդայում
Լեռան անվանման տառադարձումը այլ լեզուներով
Գիրբա (Կոս Յուի վտակ)

Անվան այլ կիրառումների համար տե՛ս՝ Գիրբա (այլ կիրառումներ)Գիրբա (ռուս.՝ Гырба), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կոս Յու գետի ձախ ափով՝ 27 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000047313
Հիդրոլոգիական ուսումնասիրությունների կոդը -  103004731
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
«Ձայն» Լիբերթար Պահպանողական Կուսակցություն

«Ձայն» լիբերթար պահպանողական կուսակցությունը լիբերթար պահպանողական գաղափարախոսության կրողն է։ Կուսակցությունը անկյունաքարային է համարում բազմակուսակցական, ժողովրդավարական ​​ համակարգի սկզբունքներն ու արժեքները, և մշտապես հանդես է գալիս դրանց շրջանակներում։ Դիրքավորվում է կենտրոն աջ ։ 
Կուսակցությունը հիմնադրվել է 2021 թվականի մարտի 21-ին, պետական գրանցումը ստացել է նույն թվականի մայիսի 25-ին  ։ Կուսակցության նախագահն է Արուսյակ Հայրապետյանը, փոխնախագահը՝ Արեգ Քոչինյանը։


== Գաղափարախոսություն ==
«Ձայն» լիբերթար պահպանողական կուսակցությունը, հիմք ընդունելով Հայաստանի պատմական անցյալը և գիտակցելով ժամանակակից աշխարհի զարգացման գործընթացները, նպատակադրվում է երաշխավորել պետականության հարատևումը՝ համարելով այն ազգային ինքնության պահպանման,  անհատի անվտանգության և անձնական ազատությունների ապահովման հիմնական գրավական։ 
Կուսակցության քաղաքական մտատիպարն է՝ «քաղաքացիներին՝ առավելագույն ազատություններ և անվտանգություն,  տնտեսությանը՝ պետության նվազագույն միջամտում»։ 
Ազատական պահպանողականությունը, քաղաքակրթական, մշակութային, համակեցական բնագավառներում հիմք ընդունելով ավանդական կառուցակարգերի[1] պահպանման անհրաժեշտությունը, առաջնահերթություն է տալիս ազատությանը` իր բոլոր ձևերով՝ նպաստելով անհատի հիմնարար իրավունքների[2]  պաշտպանությանը։ ​ 
[1] ընտանիքը, դավանանքը, ազգային մշակույթը, պետական իշխանությունը 
[2] կյանքի, անձեռնմխելիության, խղճի, խոսքի, ընտրության, տեղաշարժման


==== Լիբերթար Պահպանողականություն ====
Լիբերթար պահպանողականությունը քաղաքական փիլիսոփայություն է, որը ներկայացնում է պահպանողականության ազատական, այսինքն՝ լիբերթար թևը։ 
Լիբերթար պահպանողականությունը պաշտպանում է հնարավորինս մեծ տնտեսական ազատությունը և սոցիալական կյանքի նվազագույն կառավարման կարգավորումը՝ արտացոլելով չմիջամտելու սկզբունքը (Laissez-faire), բայց նաև կիրառում է պահպանողական փիլիսոփայությանը հավատարիմ սկզբունքը` ընդգծելով պետականությունը, պատասխանատվությունն ու պարտականությունը։ 
Լիբերթար պահպանողականությունը առաջնային է համարում ազատությունը՝ խթանելով ազատ արտահայտումը, ընտրության ազատությունը և ազատ շուկայական պայմանները։ Անկյունաքարային համարելով պահպանողական փիլիսոփայությունը, այն է՝ ընտանիքը, պետությունը, դավանանքը, կրթությունը, լիբերթար պահպանողականությունը, պետական իշխանությունը կրճատելու ազատատենչ որոնման մեջ, քաջալերում է հնարավորինս մեծ տնտեսական ազատությունը, և ապահովում՝ սոցիալական կյանքի մեջ նվազագույն կարգավորումները։


== Կառավարող խորհուրդ ==
Կուսակցության մշտապես գործող ղեկավար մարմինը Կառավարող խորհուրդն է, որի ղեկավարն է կուսակցության նախագահը։ Կառավարող խորհուրդը բաղկացած է 7 անդամից ։
Կուսակցական ակտիվ շինարարության փուլում է։ Դեռևս չի մասնակցել խորհրդարանական, տեղական ինքնակառավարման մարմինների ընտրություններին ։


== Ծանոթագրություններ ==
(6901) Ռոյբիշոպ

(6901) Ռոյբիշոպ (անգլ.՝ Roybishop), աստերոիդ աստերոիդների գոտի ներքին մասում։ Հայտնաբերվել է 1989 թվականի օգոստոսի 2-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,942489 ա. մ., առավելագույնը մոտենում է 1,7257 ա. մ. հեռավորության վրա և հեռանում 2,1592 ա. մ.։ Արեգակի շուրջ մեկ ամբողջական պտույտ է կատարում 988,86 երկրային օրվա ընթացքում, իր ուղեծրով շարժվելով միջինում 0,364054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,15° անկյուն։
Ռոյբիշոպ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6901) Ռոյբիշոպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջուխտակ վանք

Ջուխտակ վանք ( նաև՝ Պետրոսի վանք, Գիշերավանք), հայկական առաքելական եկեղեցի Հայաստանի Հանրապետության Տավուշի մարզի Դիլիջան քաղաքից 3 կմ հյուսիս-արևմուտք՝ ճանապարհի աջ կողմում, անտառապատ բլրի լանջին։ 
Վանական համալիրը կազմված է երկու առանձին եկեղեցիներից, որոնք կոչվում են Սուրբ Աստվածածին և Սուրբ Գրիգոր, ինչպես նաև վերջինների շուրջ տարածված գերեզմանոցից։


== Անվան ստուգաբանություն ==
Ջուխտակ վանք անվանումը ժողովրդական է։ Ջուխտակը ունի երկու եկեղեցի (որից էլ ստացել է իր անունը' «Ջուխտ»' նշանակում է զույգ) Սուրբ Աստվածածին եկեղեցի և Սուրբ Գրիգոր Լուսավորիչ։ Եկեղեցիների պատերին կա նաև արձանագրություններ որոնցում հիշատակվում են նաև Պետրոսի վանք և Գիշերավանք անվանումները։


== Պատմություն և ճարտարապետություն ==
Սուրբ Գրիգոր Լուսավորիչ եկեղեցին կառուցվել է 13-րդ դարում։ Կենտրոնագմբեթ, որմնամույթերի վրա հենվող 4 կամարով, սրբատաշ քարերով, միջին մեծության (9,7 X 7,5 մ) շինություն է։ Գտնվում է Սուրբ Աստվածածին եկեղեցուց 15 մ արևելք։ Նրա ավանդատները ձևավորված են նրբաքանդակ, բարձրաճաշակ զարդանախշերով։ Վարպետորեն կերտված եկեղեցու արևմտյան մուտքի բարավորին փորագրված գրերից կարելի է ենթադրել, որ Սուրբ Գրիգորը ավելի վաղ է կառուցվել քան Սուրբ Աստվածածինը։
Սուրբ Աստվածածին եկեղեցին ճարտարապետ Սարգսի մտահղացմամբ կառուցվել է 1201 թվականին վանքի առաջնորդ Հայրապետի նախաձեռնությամբ։ Այն դեղնավուն, բազմերանգ ֆելզիտի սրբատաշ քարերով շինված քառանկյունի հատակագծով, միանավ բազիլիկի տիպի թաղակապ, երկթեք տանիքով շինություն է (8,6X6,4 մ)։ Եկեղեցիների վրա կան քանդակներ, վիմագրեր, որոնցից մեկը գտնվում է Սուրբ Աստվածածին եկեղեցու կիսակլոր ճակատակալ քարի վրա՝

Հիշատակվում են նաև Պետրոսի վանք և Գիշերավանք անվանումները։ Վանքի տարածքում նշմարվում են օժանդակ շինությունների հետքեր։ Երկու եկեղեցիների շուրջ տարածված է միջնադարյան գերեզմանոցը իր յուրահատուկ տապանաքարերով։


== Պատկերասրահ ==

		
		
		


== Վանքային համալիրի ներկա վիճակ ==
1973-77 թվականներին Պատմական հուշարձանների պահպանման հայկական ընկերության կողմից վանքային համալիրում որոշակի շինարարական աշխատանքներ են կատարվել, մասնավորապես՝ երկաթե կոնստրուկցիայով ամրացվել է Սուրբ Գրիգոր Լուսավորիչ եկեղեցին, ինչպես նաև վերջինիս արևելյան հիմքը։
Ներկայումս Սուրբ Գրիգոր Լուսավորիչ եկեղեցու գմբեթը քանդված է, պատերի վրա առկա են ճաքեր, արևելյան հիմքը սողանքների պատճառով թուլացել է։ Գերեզմանոցի տապանաքարերը խիստ անմխիթար վիճակում են։ 
Վանքային համալիրը պարբերաբար ենթարկվում է նաև վանդալիզմի։ Եկեղեցիների ներսում և դրսում տեղադրված խաչքարերը ամբողջությամբ, իսկ խորաններն ու պատերը մասամբ այրված են, քանի որ այցելուներն ու զբոսաշրջիկները հիմնականում մոմերը վառում են հենց դրանց վրա, իսկ 2009 թ.-ին երիտասարդ աղջիկներից ու տղաներից բաղկացած մի խումբ սպիտակ յուղաներկով գրոտել է Սուրբ Գրիգոր Լուսավորիչ եկեղեցու պատերը ներսի կողմից։ Պարբերաբար եկեղեցիների պատերին ավելանում են ժամանակակից փորագրություններ սիրո խոստովանությունների և անհատների անուն-ազգանունների տեսքով։


== Տես նաև ==
Մաթոսավանք


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 54-56, էջեր 54-56 — 154 էջ։


== Ծանոթագրություններ ==
Իվանգայ

Իվանգայ (ռուս.՝ Ивангай, անգլ.՝ EeOneGuy, իրական անունը՝ Իվան Ռոմանովիչ Ռուդսկոյ, ռուս.՝ Иван Романович Рудской, ուկրաիներեն՝ Іван Романович Рудський, ծնվ․ 19 հունվարի 1996, Անովկա գյուղ, Վերինդնեպրյան շրջան, Դնեպրոպետրովսկի մարզ), ուկրաինական և ռուսական վիդեոբլոգեր։


== Կենսագրություն ==
Իվանը ծնվել է 1996 թվականի հունվարի 19-ին Ուկրաինայի Դնեպրոպետրովսկի մարզի Վերինդնեպրյան շրջանի Անովկա գյուղում։ Մայրը տնտեսագետ է, հայրը՝ անասնաբույժ։ Դպրոցում համարվում էր գերազանցիկ։ Սովորել է Դնեպրոպետրովսկի Օլես Գոնչարի անվան ազգային համալսարանում կիրառական մաթեմատիկայի ֆակուլտետում, սակայն ժամանակից շուտ ավարտել է ուսուցումը։ Տեղափոխվել է Մոսկվա (Ռուսաստան)։


== Արվեստ ==
Իր էջը՝ EeOneGuy անունով, YouTube֊ում գրանցել է 2013 թվականի մարտի 19-ին։ 2015 թվականին մասնակցություն է ունեցել YouTube Rewind֊ի նկարահանման ժամանակ, Lenovo֊ի գովազդներում և Videofan փառատոնում։
2016 թվականի սկզբին Իվանը ավելի քան 7 միլիոն հետևորդ է հավաքել իր YouTube֊ի ալիքում և համարվում է ամենապահանջված վիդեոբլոգերներից մեկը։ 2016 թվականի ապրիլի ընթացքում, ըստ VSP Stats տվյալների, EeOneGuy֊ի մոտավոր ամենամսյա եկամուտը կազմել է գրեթե քսան հազար դոլար։ Իվանը լսարան է գրավում տարբեր ձևերով․ երգում է կարաոկեում, խաղում է հանրահայտ խաղեր, ինչ֊որ բան է գրազի համար անում, հետևորդների հարցերին է պատասխանում, ոչ բարդ հնարքներ է ցույց տալիս կամ հումորներ է անում։ «Афиша Daily» և «Газета. Ру» հրատարակչությունները նշում են, որ վիդեոբլոգի հիմնական լսարանը դեռահաս աղջիկներն են։ Իր տեսահոլովակների դիտումների թիվը գերազանցում է մեկուկես միլիարդը։ 2016 թվականի սկզբի համաշխարհային վարկանիշների համաձայն՝ ալիքը գերազանցել է NBA֊ի, Էնրիկե Իգլեսիասի, Լեդի Գագայի և Vice֊ի ալիքների դիտումները։
2016 թվականին Սաշա Սփիլբերգի և Մարիանա Ռոյի հետ միասին գլխավոր դերերից մեկն է կատարել Bazelevs ստուդիայի (պրոդյուսեր՝ Տիմուր Բեկմամբետով) «Հրաշագործ OS» ֆիլմում (ռեժ. Մաքսիմ Սվեշնիկով)։
2016 թվականի նոյեմբերին նրա ալիքին բաժանորդագրվածների թիվը գերազանցեց 10000000- ը (տասը միլիոն)։


== Անձնական կյանք ==
Իվան Ռուդսկոյը սերտ հարարաբերությունների մեջ է եղել Մարյանա Ռոժկովայի (Մարյանա Ռո) հետ, որի հետ ծանոթացել է 2014 թվականին։ Մարիանան ևս վիդեոբլոգեր է YouTube-ում։ 2016 թվականին զույգը բաժանվել է։


== Ծանոթագրություններ ==


== Արտաքին հղումներ ==
Օրեխովո-Զուևո

Օրեխովո-Զուևո (ռուս.՝ Оре́хово-Зу́ево), մարզային ենթակայության քաղաք Ռուսաստանի Դաշնության Մոսկվայի մարզում, համանուն ագլոմերացիայի և Օրեխովո-Զուևսկի շրջանի վարչական կենտրոնը, սակայն չի մտնում վերջինիս կազմի մեջ։
Գտնվում է Կլյազմա գետի ափին, Մոսկվայից 92 կմ հեռավորության վրա՝ դեպի արևելք։
Պարգևատրված է Հոկտեմբերյան հեղափոխության շքանշանով (1970)։


== Ծանոթագրություններ ==
Մալայա Գրեմյաչայա (գյուղ, Միրգորոդի շրջան)

Մալայա Գրեմյաչայա (ուկրաիներեն՝ Мала Гремяча), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Մալայա Գրեմյաչայա գյուղում բնակվում էր 31 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
2-րդ Ռեչկա գետ

2-րդ Ռեչկա (ռուս.՝ 2-րդ Ռեչկա), գետ Ռուսաստանում, Սոբոլևսկի շրջանում, Կամչատկայի երկրամասում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000112120000013277


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քուրդալի

Քուրդալի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Բագրևանդ գետի ձախ կողմի Չաթ գետի վտակի հովտում, Ալաշկերտ քաղաքից 22 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(3772) Պիաֆ

(3772) Պիաֆ (անգլ.՝ Piaf), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,021825 ա. մ., առավելագույնը մոտենում է 2,8323 ա. մ. հեռավորության վրա և հեռանում 3,2113 ա. մ.։ Արեգակի շուրջ մեկ ամբողջական պտույտ է կատարում 1918,68 երկրային օրվա ընթացքում, իր ուղեծրով շարժվելով միջինում 0,187629 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3772) Պիաֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուլդենտալ (շրջան)

Մուլդենտալ  (գերմ.՝ Muldentalkreis), շրջան Գերմանիայում։ Շրջկենտրոնն է Գրիմա քաղաքը։ Զբաղեցնում է 894,02 կմ2։ Բնակչությունը՝ 129.739 մարդ։ Բնակչության խտությունը՝ 145 մարդ/կմ2։
Շրջանի պաշտոնական կոդը՝ 14 3 83։ Շրջանում 45 համայնք կա։


== Ծանոթագրություններ ==
Չոռլանո

Չոռլանո  (իտալերեն՝  Ciorlano), քաղաք Իտալիայի Կամպանիա մարզի Կազերտա գավառում։ Ընկած է Հռոմից՝ 150, Նեապոլից՝ 70,Կազերտայից՝ 45 կիլոմետր հեռավորության վրա։
Բնակչությունը կազմում է 414 մարդ (2014)։ Բնակչության խտություն կազմում է 19 մարդ/կմ²։ Զբաղեցնում է 27 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0823 944065
Էլեկտրոնային փոստ՝ comune.ciorlano@tin.it
Պաշտոնական կայք՝ http://www.comune.ciorlano.ce.it


== Կապի տվյալներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գիա Գուգուշվիլի

Գիա Գուգուշվիլի (վրաց.՝ გია გუგუშვილი, օգոստոսի 16, 1952(1952-08-16), Թբիլիսի, Վրացական ԽՍՀ, ԽՍՀՄ), վրացի նկարիչ։


== Վերնագրի տեքստ ==
Գիա Գուգուշվիլին ծնվել է 1952 թվականի օգոստոսի 16-ին, Վրաստանի Թբիլիսի քաղաքում։ 1977 թվականին ավարտել է Թբիլիսիի պետական գեղարվեստի ակադեմիան, որտեղ նա այժմ զբաղեցնում է ռեկտորի պաշտոնը։
Նրա կտավները ցուցադրված են աշխարհի տարբեր թանգարաններում։


== Արտաքին հղումներ ==
Gia Gugushvili website Archived 2014-12-17 at the Wayback Machine.
Selected work represented in the Gertsev gallery
Gia Gugushvili at Tiflis Avenue Archived 2012-03-21 at the Wayback Machine.
«Կամուրջներ՝ արվեստի լեզվով», Վրաստանի ազգային պատկերասրահում գործում է հայ–վրացական համատեղ ցուցահանդես Archived 2017-05-17 at the Wayback Machine.
Kakegurui

Kakegurui (ճապ.՝ 賭ケグルイ), Հոմուրա Կավամոտոյի մանգան։ Սկսել է հրապարակվել 2014 թվականից Gangan Joker ամսագրում։ 2017 թվականին հրապարակված է եղել 7 հատոր։ Մանգայի մոտիվներով ստեղծվել է անիմե MAPPA ստուդիայում, որի պրեմիերան կայացել է 2017 թվականի հուլիսի 1-ին։ Ռեժիսորը եղել է Յուիտիրո Հայասին, սցենարիստը՝ Յասուկո Կոբայասին, իսկ կոմպոզիտորը՝ Իսիկավա Տոմոհիսան։


== Մանգա ==
Կավամոտոն և Հաոմորան մանգան թողարկել են 2014 թվականին Square Enix Gangan Joker ամսագրում։ Anime Expo-ում Yen Press-ը հայտարարել է մանգայի լիցենզիայի մասին։
Մանգայի սփին-օֆֆի անվանումն է Kakegurui -Twin-, որը պատմում է Մերի Սաոտոմեի կյանքի մասին, այն թողարկվում է 2015 թվականից Gangan Joker-ում։ Սփին-օֆֆի նկարազարդմամբ զբաղվում Է Քեյ Սայքին։


== Անիմե ==
MAPPA ստուդիայում ստեղծված անիմե սերիալի պրեմիերան տեղի է ունեցել 2017 թվականի հուլիսի 1-ին Տոկիոյի MX, MBS և այլ ալիքներում։ Յուիտիրո Հայասին ղեկավարում էր նկարահանումները, Յասուկո Կոբայասին պատասխանատու էր սցենարի համար, Իսկ Մանաբու Ակիտան զբաղվում էր կերպարների դիզայնով։ Երաժշտությամբ զբաղվել է TECHNOBOYS PULCRAFT GREEN-FUND խումբը։ Անիմեն նաև հեռարձակվում է Նեթֆլիքս հոսքային ծառայությունում։


== Քննադատություն ==
Մանգայի հետազոտության մեջ Anime News Network պորտալի քննադատ Ռեբեկա Սիլվերմանը Kakegurui-ն բնութագրել է որպես բավականին հեշտ պատմություն, լավ առեղծվածային տարրերով, որոնց թիվն աճում է պատմության ընթացքում։ Գրախոսը նաև Յումեկոյին անվանել է «հետաքրքիր կերպար», բայց դժգոհել է մանգակայի կողմից շատ հստակ ներկայացված էչի ֆանսերվիսի տարրերից, մասնավորապես, նրա պատկերացմամբ, Յումեկոյի կիսաշրջազգեստը պատկերվել է զգալիորեն ավելի կարճ, քան նրա համադասարանցիներինը, ինչպես նաև կանացի կերպարներից ոչ մեկը չի կրել կրծկալ հագուստի տակ։ Յումեկոյի հետաքրքիր առեղծվածային բնույթը նաև նմանեցրել են Մեթյու Ալեքսանդրի The Fandom Post-ի համար։
Անիմեն ստացել է գրախոսների դրական արձագանքները։ Anime News Network-ից Թերոն Մարտինն առանձնացրել է աշխատանքի երաժշտական ուղեկցությունն ու անիմացիայի ընդհանուր որակը, սակայն քննադատել է մի շարք ձգձգված դրամատիկ դրվագներ։


== Ծանոթագրություններ ==


== Արտաքին հղումներ ==
Պաշտոնական կայք
Էմին Սաբիթօղլի

Էմին Սաբիթ օղլի Մահմուտով (ադրբ.՝ Emin Sabit oğlu Mahmudov, նոյեմբերի 2, 1937(1937-11-02), Բաքու, Ադրբեջանական ԽՍՀ, ԽՍՀՄ - նոյեմբերի 18, 2000(2000-11-18), Բաքու, Ադրբեջան), ադրբեջանցի կոմպոզիտոր, Ադրբեջանի Հանրապետության ժողովրդական արտիստ։


== Կենսագրություն ==
Էմին Սաբիթօղլին ծնվել է Բաքվում 1937 թվականի նոյեմբերի 2-ին։ Ադրբեջանցի գրող, դրամատուրգ, Ադրբեջանի արվեստի վաստակավոր գործիչ Սաբիթ Ռախմանի որդին է։ Էմին Սաբիթօղլին կրթություն է ստացել երաժշտական դպրոցում, իսկ հետո՝ կոնսերվատորիայում, Կարա Կարաևի դասարանում։ Երկու տարի անց ընդունվել է Մոսկվայի Չայկովսկու անվան պետական կոնսերվատորիա, Յուրի Շապորինի կոմպոզիտորական դասարանը։ Էմին Սաբիթօղլին մահացել է Բաքվում 2000 թվականի նոյեմբերի 18-ին։ 2017 թվականի դեկտեմբերի 1-ին Ադրբեջանի պետական ակադեմիական ֆիլհարմոնիայում կայացել է Էմին Սաբիթօղլու 80-ամյակին նվիրված միջոցառում՝ պետական մակարդակով։


== Ստեղծագործություններ ==

1961 թվականին աշխատել է «Ադրբեջանֆիլմ» ստուդիայում որպես երաժշտական խմբագիր։ Հետագա տարիներին աշխատել է պետական ֆիլհարմոնիայում որպես գեղարվեստական ղեկավար և որպես ուսուցիչ, Ուզեիր Հաջիբեկովի անվան պետական կոնսերվատորիայում։ Էմին Սաբիթօղլին գրել է 1 սիմֆոնիա, 3 սիմֆոնիկ պոեմ, 3 կանտատ և ստեղծագործություններ ջութակի և դաշնամուրի համար։ Ավելի քան 600 երգերի, 9 երաժշտական կոմեդիայի և մոտ 40 ֆիլմերի երաժշտությունների հեղինակ է։


== Տես նաև ==
Ադրբեջանի մշակույթ


== Ծանոթագրություններ ==
Ադոլֆ Իվոն

Ադոլֆ Այվոն ( ֆր.՝ Adolphe Yvon, հունվարի 30, 1817(1817-01-30), Eschviller, Մոզել - սեպտեմբերի 11, 1893(1893-09-11)[…], Փարիզի 16-րդ շրջան, Փարիզ), ֆրանսիացի նկարիչ, հայտնի է Նապոլեոնյան պատերազմների տեսարաններ պատկերող իր կտավներով։


== Կենսագրություն ==
Այվոնը դասեր է վերցրել Պոլ Դելարոշից, հայտնի է դարձել Երկրորդ կայսրության ժամանակաշրջանում, ինչից հետո ավարտել է իր` դասախոսի գործունեությունը։ Հետագայում Նապոլեոն III-ը հիացել է նրա ճակատամարտերի տեսարաններով։ Այվոնը հայտնի է դարձել Նապոլեոնի կատարած արշավանքների արդյունքում տեղի ունեցած կոտորածները պատկերող տեսարաններով։ Այվոնը 1867 թվականին դարձել է Պատվո լեգեոնի շքանշանակակիր և հաջորդ տարում նկարել է Նապոլեոն III-ի նկարը։
Այվոնը հայտնի է եղել որպես նկարչության առաջատար ուսուցիչ Գեղեցիկ արվեստների դպրոցում։ Նրա աշակերտների շարքերում եղել են նաև ամերիկացիներ, ինչպիսիք են Քրիստին Շյուսելը, Ալֆրեդ Տոմպիսոնը, Վիլյամ Սարտեյնը և Ջուլիան Ալդեն Վեյրը։ Վերջինս 1874 թվականին Այվոնի հետ դասեր է վերցրել բաց երկնքի տակ։ Այվոնը ստեղծել է էսքիզային կոմպոզիցիաներ իր աշակերտների համար, օրինակ «Հուլիոս Կեսարի սպանությունը», որի համար նա ճշտել է մանրամասները. «Կեսարը բռնում է նրա գլուխը և նետում է նրան Պոմպեոսի արձանի առջև և նա սկսում է լողալ արյան մեջ»։ Ամերիկացի կոլեկցիոներ Ալեքսանդր Ստյուրանը 1870 թվականին հանձնարարում է Այվոնին նկարել «Հյուսիսի ու Հարավի հաշտեցումը» նկարը։ Նրա «Նախագահ Կարնոյի նկարը» հայտնվել է Կոլումբոսյան համաշխարհային ցուցահանդեսում 1893 թվականին։
Նրա աշակերտներից է եղել Խոսե Խուլիո դե Սոուզ Պինտուն։


== Պատկերասրահ ==
Կուլիկովսկայան պատերազմՈրոշ աշխատանքներ
		
		
		
		
		
		
		


== Մատենագրություն ==
Итон, Д. Кади, Справочник по современной французской живописи. Нью-Йорк: Dodd, Mead and Co., 1909, с. 284;
Тьерри, A, «Адольф Ивон: Воспоминание о военных художника.» Ревю де Д’Монд 71 (1933): 844—873;
Хейзер, Е., Адольф Ивон, 1817—1893, и его семья: биографии. Саргемин, 1974;
Трапп, Франк, «Адольф Ивон» в От Моне до Сезанна: Конец XIX века французские художники. Большой художественный словарь. Лондон: Макмиллан, 2000, сс. 421—422.


== Ծանոթագրություններ ==
Դիբարի գավառ

Դիբար (ալբ․՝ Qarku i Dibrës), Ալբանիայի գավառներից մեկը, որը գտնվում է երկրի հյուսիսարևելյան մասում։ Վարչական կենտրոնը Պեշկոպիա քաղաքն է։
Բնակչությունը 191 035 մարդ է (2001 թ-ի տվյալներով), իսկ տարածքը՝ 2 507 կմ².
Սահմանակից է՝

Կուկասին հյուսիսում,
Էլբասանին հարավում,
Տիրանա հարավ-արևմուտքում
Դուրրաս արևմուտքում
Լեժային հյուսիս-արևմուտքումներառում է երեք շրջաններ՝

Բուլկիզա
Դիբար
Մատի


== Ծանոթագրություններ ==


== Աղբյուր ==
Counties of Albania (անգլ.)
Զաալեի Վյուլֆերսհաուզեն

Զաալեի Վյուլֆերսհաուզեն (գերմ.՝ Wülfershausen an der Saale), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիաի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը՝ 1460 մարդ (դեկտեմբերի 31, 2010 թվական) ։ Զբաղեցնում է 18,12 կմ² տարածք։ Պաշտոնական կոդն է՝ 09 6 73 184։


== Ծանոթագրություններ ==


== Արտաքին հղումներ ==
Պաշտոնական կայք
Ինտեր (այլ կիրառումներ)

Ինտեր, կարող է վերաբերել՝

Ինտեր - «Ինտերնացիոնալե Միլան», ավելի հաճախ օգտագործվում է կարճ «Ինտեր» տարբերակը, իտալական ամենատիտղոսակիր ֆուտբոլային ակումբներից մեկն է, որը ներկայացնում է Միլան քաղաքը և հանդես է գալիս Սերիա Ա-ում։ «Ինտերի» մարզաբազան գտնվում է Լոմբարդոյում։ Թիմի ստեղծման օր է համարվում 1908 թվականի մարտի 9-ը։ «Ինտերի» սեփական հարկի տակ հանդիպումներն անց են կացվում Միլանի Ջուզեպպե Մեացցա մարզադաշտում, որն անվանվում է նաև Սան Սիրո։
Ինտեր - Ուկրաինայի համազգային հեռուստաընկերություն։ Հեռուստաալիքը հիմնվել է 1996 թվականի հոկտեմբերի 20-ին։[2] Իրականացնում է շուրջօրյա եթեր, հաղորդումները ներկայացվում են ուկրաիներեն և ռուսերեն լեզուներով։ 2013 թվականի փետրվարից հեռուստաընկերության բաժնետոմսերի 61% պատկանում է Դմիտրի Ֆիրտաշի «U.A. Inter Media Group» մեդիախմբին։ Գործադիր տնօրեն նշանակվեց Եգոր Բենկենդորֆը, իսկ տեղակատվական հեռարձակումը սկսեց ղեկավարել Եվգենի Կիսելյովը։
Կալիմաքոս

Կալիմաքոս (հուն․՝ Καλλίμαχος, ոչ վաղ քան մ. թ. ա. 310 և ոչ ուշ քան մ. թ. ա. 305, Կիրենա, Լիբիա - մոտ մ. թ. ա. 240[…], Ալեքսանդրիա), հելլենիստական դարաշրջանի հին հույն բանաստեղծ, ալեքսանդրյան գրական դպրոցի կարկառուն ներկայացուցիչներից մեկը, գրական նոր ժանրի՝ փոքր չափերի պոեզիայի ստեղծողը։ Ըստ անտիկ հեղինակների վկայությունների՝ գրել է շուրջ 800 անուն գիրք հին հույն գրականության բոլոր ժանրերում (ողբերգություն, սատիրական դրամաներ, քնարերգություն, յամբեր, դյութազնավեպ, էլեգիա և այլն)։
Նրա «Հեկալե» պոեմը էպիլիոս է (փոքր էպոս)։ 4 գրքում ամփոփված պատմողական էլեգիաները կրում են «Պատճառներ» խորագիրը։ Կալիմաքոսին է պատկանում «Յամբեր» բանաստեղծությունների ժողովածուն։ Գլխավորել է Ալեքսանդրիայի գրադարանը, կազմել հույն գրողների առաջին քարտարանը («Աղյուսակներ»)։ Պահպանվել են նրա 64 էպիգրամները։ Կալիմաքոսն ազդեցություն է գործել ուշ շրջանի հունական և հռոմեական պոեզիայի վրա։
Մեզ է հասել Կալիմաքոսի հարուստ գրական ժառանգության միայն չնչին մասը։ Նրա ստեղծագործությունների որոշ հատվածներ բացահայտվել են 19-րդ դարի վերջում և 20-րդ դարում Եգիպտոսում հնագիտական պեղումների ընթացքում հայտնաբերված պապիրուսների պատառիկների վրա։


== Ծանոթագրություններ ==
Դորովատկա (Կորմանգայի վտակ)

Անվան այլ կիրառումների համար տե՛ս՝ Դորովատկա (այլ կիրառումներ)26
Դորովատկա (ռուս.՝ Дороватка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կորմանգա գետի աջ ափին 26 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014788
Հիդրոլոգիական ուսումնասիրությունների կոդը - 110001478
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մակեևո (գյուղ, Վրադիևկայի շրջան)

Մակեևո (ուկրաիներեն՝ Макієве), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1795 թվականին։
2001 թվականի տվյալներով Մակեևո գյուղում բնակվում էր 86 մարդ։ Բնակավայրը զբաղեցնում է 0,363 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոպոդոլիե

Նովոպոդոլիե (ուկրաիներեն՝ Новоподілля), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Նովոպոդոլիե գյուղում բնակվում էր 117 մարդ։ Բնակավայրը զբաղեցնում է 0,453 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռենինգեն

Ռենինգեն  (գերմ.՝ Renningen), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 17 291 է (2010 թվականի դեկտեմբերի 31–ի տվյալներով)։ Զբաղեցնում է 31,13 կմ² տարածք։ Պաշտոնական կոդը՝ 08 1 15 041։
Քաղաքը ստորաբաժանվում է 2 քաղաքային համայնքների․ Ռենինգեն և Մալմսհայմ։


== Ծանոթագրություններ ==


== Արտաքին հղումներ ==
Պաշտոնական էջը
Նելի Ժակմար

Նելի Ժակմար կամ Ժակմար Անդրե (ֆր.՝ Nélie Jacquemart, Jacquemart-André, հուլիսի 25, 1841(1841-07-25), Փարիզ - մայիսի 14, 1912(1912-05-14), Փարիզ), ֆրանսիացի նկարիչ, արվեստի հավաքորդ և բարեգործ, Փարիզի Ժակմար-Անդրե թանգարանի հիմնադիր։


== Կենսագրություն և ստեղծագործություն ==
Կոռնելիա Ժակմարը ծնվել է 1841 թվականի հուլիսի 25-ին Փարիզում՝ ոչ հարուստ ընտանիքում։ Վաղ տարիներից նրան հովանավորել է Պամելա դե Վատրին՝ Շալի աբայության հարուստ տիրուհին։ Նրա շնորհիվ Նելին կարողացել է կրթություն ստանալ՝ ընդունվելով Փարիզի կերպարվեստի դպրոց, որտեղ նրա ուսուցչուհին է դարձել Լեոն Կոնեն։
1863 թվականին Նելին առաջնաելույթ է ունեցել Փարիզի սալոնում երկու ժանրային պատկերներով։ Նա նաև նկարել է կրոնական պատկերներ Փարիզի եկեղեցիների համար, սակայն հետզհետե նրա հիմնական մասնագիտությունը դարձել է դիմանկարի ժանրը։ Նկարչուհուց դիմանկարներ են պատվիրել շատ հայտնի մարդիկ, այդ թվում՝ նախագահ Լուի-Ադոլֆ Տիեր։ Նրա որոշ աշխատանքներ ավելի ուշ ցուցադրվելու էին 1878 թվականի համաշխարհային ցուցահանդեսում։

 
1872 թվականին Նելին նկարել է բանկիր և հավաքորդ Էդուարդ Անդրեի դիմանկարը։ Ինը տարի անց՝ 1881 թվականին, ամուսնացել է նրա հետ և ամուսնու հետ բնակություն է հաստատել Օսման բուլվարում գտնվող նրա առանձնատանը։ Ամուսնությունից հետո Նելին դադարել է նկարել, սակայն նրա նախաձեռնությամբ զույգը շատ է ճամփորդել, այդ թվում նաև Իտալիա և ձեռք է բերել բազմաթիվ արվեսի գործեր և առաջին հերթին իտալացի գեղանկարիչների աշխատանքներ (Անդրեա Մանտենյա, Ջովաննի Բելլինի, Սանդրո Բոտիչելլի, Վիտտորե Կարպաչչո, Պաոլո Ուչելլո)։ Աստիճանաբար նրանց առանձնատունը վերածվել է թանգարանի, որտեղ յուրաքանչյուր շինությունում ներկայացված էր կոնկրետ ժամանակաշրջանի արվեստ (18-րդ դարի գերակշռությամբ)։
Էդուարդ Անդրեն մահացել է 1894 թվականին՝ իր ողջ ունեցվածքը կտակելով Նելիին։ Ամուսնու մահից հետո նա շարունակել է ճամփորդել՝ հարստացնելով իրենց ընդհանուր հավաքածուն և 1902 թվականին վերադարձել է Ֆրանսիա, որտեղ գնել է Շալի աբբայությունը՝ ամուսնու հետ ձեռք բերած արվեստի առարկաները այնտեղ տեղավորելու համար։
Նելի Ժակմար-Անդրեն մահացել է 1912 թվականին։ Իրեն պատկանող ողջ գույքն ու արվեստի ստեղծագործությունները նա կտակել է Ֆրանսիայի ինստիտուտին՝ պայմանով, որ Փարիզի առանձնատունը և Շալի աբբայությունը կդարձվի հասանելի հանրության լայն շրջանակներին, ինչը և իրագործվել է 1913 թվականին։ Ներկայումս առանձնատանն է գտնվում Ժակմար-Անդրե թանգարանը, իսկ աբբայությունում՝ նրա մասնաճյուղը։


== Ծանոթագրություններ ==


== Գրականություն ==
Gustave Vapereau Jacquemart (Mlle Nelie) // Dictionnaire universel des contemporains. — Paris, 1880. — P. 982.


== Արտաքին հղումներ ==
«Nélie Jacquemart et Édouard André» (ֆրանսերեն)։ Institut de France 
«Nélie Jacquemart-André, collectionneuse et mécène» (ֆրանսերեն)։ Le Figaro
Ձյունե թագուհի 4։ Հայելու հետևում

«Ձյունե թագուհին 4։ Հայելու հետևում»՝ Ձյունե թագուհի 3. Կրակ և Սառույց մուլտֆիլմի շարունակությունը։ Ռուսաստանում պրեմիերան կայացել է 2019 թվականի հունվարի 1-ին։


== Սյուժե ==
Քանի որ Ձյունե թագուհու պատճառով Հագարդ թագավորը գրեթե կորցրել էր իր ընտանիքը, նա ցանկանում էր ազատել աշխարհը կախարդանքից։ Դրա համար թագավորը բոլոր կախարդներին փակում է հայելու մեջ։ Միայն Գերդան է որոշում դիմադրել նրան։ Այս դժվար պայքարում նրան օգնում են տրոլները, ծովահենները և հենց ինքը Ձյունե թագուհին։


== Նկարահանման անձնակազմ ==
Ռեժիսոր՝ Ալեքսեյ Ցիցիլին
Պրոդյուսերներ՝ Յուրիյ Մոսկվին, Պավել Ստեպնով, Վադիմ Վերեշագին, Բորիս Մաշկովցև, Լիշա Նին, Վլադիմիր Նիկոլաև
Սցենարի հեղինակներ՝ Ալեքսեյ Ցիցիլին, Վլադիմիր Նիկոլաև, Անդրեյ Կորենկով, Ալեքսեյ Զամիսլով
Ծրագրի կառավարիչ՝ Ալեքսեյ Զամիսլով
Նկարիչ-տնօրեններ՝ Ալեքսեյ Լյամկին, Ալեկսեյ Զամիսլով
Անիմացիայի ձեռնարկատեր՝ Սերգեյ Վինոգրադով
Առաջատար անիմատորներ՝ Անդրեյ Սկորոպադ, Աննա Դյաչոկ, Անդրեյ Խրապկո, Վլադիմիր Զագորույկո


== Դերերը հնչյունավորել են ==


== Արտաքին հղումներ ==
Ձյունե թագուհին (մուլտֆիլմ, 2012)
Ձյունե թագուհին 2։ Վերասառեցում
Ձյունե թագուհի 3. Կրակ և Սառույց


== Ծանոթագրություններ ==
CD Projekt RED

CD Projekt RED, լեհական ընկերություն, որը տեղակայված է Լեհաստանում։ Համարվում է CD Projekt-ի դուստր ձեռնարկությունը։


== Պատմություն ==
CD Projekt Investment հիմնել է CD Projekt RED-ը 2002 թվականի փետրվարին, առաջին հերթին Անջեյ Սապկովսկիի վեպի մոտիվներով ստեղծվող «Կախարդը» խաղի մշակման համար։ 2003 թվականի սեպտեմբերին ընկերությունը սկսում է աշխատանքը իր առաջին նախագծի վրա։
Հիմնադրման պահին ընկերության աշխատանքային կազմում կային 10-ից ավել մարդ, իսկ արդեն «Կախարդը» խաղի մշակման ընթացքում, որի վրա ծախսվել է ավելի քան 10 միլլիոն դոլլար, աշխատակիցների քանակը գնալով աճեց և հասավ 70 մարդու։
2009 թվականի մարտի 29-ին հայտարարվեց, որ CD Projekt RED-ը ձեռք է բերել Havok ֆիզիկական շարժիչի լիցենզիան։ Այս լիցենզիան թույլ է տալիս օգտագործել Havok-ը անհատական համակարգիչների, PlayStation 3 և Xbox 360 համար։
Մարտի 24-ին և 25-ին CD Projekt ընկերությունը անց կացրեց պրեսս-կոնֆերանս, որի ընթացքում լայն հասարակության ներկայացրեց Կախարդը 2 խաղի իր նոր նախագիծը։
2012 թվականի մայիսի 30-ին ընկերությունը ներկայացրեց նոր դերային համակարգչային խաղը, որը կիբերպանկ ոճի էր՝ Cyberpunk 2077։
2015 թվականի մայիսի 19-ին դուրս եկավ «Կախարդը 3․ Վայրի որս» խաղը, որը բարձր գնահատականի արժանացավ խաղացողների կողմից։ Վաճառվել է ավելի քան 20 միլլիոն օրինակ։ Նախագիծը ստացել է բազմաթիվ մրցանակներ։
2015 թվականի նոյեմբերին Global Game Awards ամենամյա մրցանակաբաշխության ընթացքում, որին մասնակցում էր նաև CD Projekt RED-ը, «Լավագույն ստուդիա-մշակող» անվանակարգում զբաղեցրեց առաջին հորիզոնականը։
2018 թվականի հոկտեմբերին Անջեյ Սապովսկին, ով «Կախարդը» գրքի հեղինակն էր ստացավ հեղինակային պարգևատրում՝ ստուդիաի շահույթի 6 %-ի չափով։ Այլ կերպ գործը կհասներ դատարան։ Սկզբնական շրջանում գրողը հրաժարվեց հեղինակային իրավունքից, և իր ստեղծագործությունը վաճառեց 10․000 դոլլարով, քանի որ նա չէր հավատում այս նախագծի հաջողությանը։


== Աշխատակիցներ ==
Ադամ Կիչինսկի (լեհ.՝ Adam Kiciński) - գլխավոր-տնօրեն
Ագենշկա Վասիլեսկայա (լեհ.՝ Agnieszka Wasilewska) - կադրերի տնօրեն և ադիմինստրատոր
Մարչին Մաժենցկիի (լեհ.՝ Marcin Marzęcki) - վաճառքի տնօրեն
Մարչին Մոմոտ (լեհ.՝ Marcin Momot) - հայանքի-մենեջեր


== Խաղեր ==


== Ծանոթագրություններ ==
Կոթ

Կոթ, Ադյաման (թուրք, նվաճողները վերանվանել են այսպես, ադը-յաման անունը սոսկալի է), միջնադարյան ավան Սյունյաց նահանգի Գեղարքունիք գավառում, Գեղամա (Սևան) լճի հարավային ափին (այժմյան Մարտունու շրջանի Ներքին Գետաշեն գյուղի տեղում)։ 9-10 դարերի առևտրական կարևոր հանգույց էր Դվին-Պարտավ քարավանային ճանապարհին, ինչպես նաև Բագրատունիների արքունական ձկնորսարանը։ Իշխան Գրիգոր Սուփանի (9 դ. վերջ - 10 դ. սկիզբ) թողած վիմագիր հիշատակարանը ցույց է տալիս, որ Կոթը նրա տոհմական իշխանանիստն էր։ Կոթի մասին այլ տեղեկություններ չեն հանդիպում։ Կոթի Սբ. Աստվածածին պարսպավոր եկեղեցին (հայտնի է նաև Կոթավանք անունով) կառուցել է Գրիգոր Սուփանը։ Պատերը կոպտատաշ, ճեղքված բազալտից են, որոշ մասեր՝ կոփածո վեմերից։ Քանդված են գմբեթը և ծածկը։ Եռաբսիդ, արևմուտքից ուղղանկյուն խաչաթևով, չորս անկյուններում կիսաշրջանաձև աբսիդներով, երկհարկ ավանդատներով (երկրորդ հարկերը թաքստոց են ծառայել) կառույցն արտաքուստ ուղղանկյուն է։ Արլ. ավանդատների մուտքերը հյուսիս և հարավ աբսիդներից են, իսկ արևմտյաններինը՝ ուղղանկյուն խաչաթևից։ Եկեղեցին ունի երկու մուտք՝ հարավից և արևմուտքից։ Եռանկյունաձև զույգ խորշերով մշակված է միայն արևելյան ճակատը։ Դեկորատիվ հարդարանքի սակավաթիվ տարրերից են գմբեթակիր կամարների՝ գնդիկներով և հորիզոնական ելուններով ձևավորված իմպուստները, լուսամուտների պարզունակ բարավորները։ Եկեղեցու հորինվածքը Սյունիքի ճարտարապետական դպրոցի նվաճումներից է։
Էմանինո

Էմանինո (ռուս.՝ Эманино, բաշկիրերեն՝ Эманин), գյուղ Ռուսաստանի, Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիեռ Բայոն

Պիեռ Բայոն (ֆր.՝ Pierre Bayonne, հունիսի 11, 1949), 1970-ականների հաիթցի ֆուտբոլիստ, պաշտպան։
Հայտնի է Հայիթիի առաջնության մայրաքաղաքային «Վիոլետ» (Violette Athletic Club) ակումբի կազմում ելույթով։
Հայիթիի հավաքականի կազմում հանդես է եկել Արևմտյան Գերմանիայում կայացած 1974 թ. ֆուտբոլի աշխարհի առաջնությունում, մասնակցել է Հայիթիի բոլոր երեք հանդիպումներին, որոնցում հաիթցիները պարտվեցին՝ Արգենտինային 1:4 հաշվով, Լեհաստանին 0:7 հաշվով, Իտալիային 1:3 հաշվով։


== Հղումներ ==
Տեղեքարտ Պիեռ Բայոն; ՖԻՖԱ-ի պաշտոնական կայք Archived 2012-11-05 at the Wayback Machine., worldfootball.net (անգլ.)


== Ծանոթագրություններ ==
Հովք (լեռ)

Անվան այլ կիրառումների համար տե՛ս՝ Հովք (այլ կիրառումներ)Հովք, Սարիբուլաղ, լեռնագագաթ Հայաստանի Տավուշի մարզում, Իջևանի լեռների ամենաբարձր կետը, Հովք գյուղից 7 կմ հյուսիս-արևմուտք։ Բարձրությունը 2507 մ է։


== Ծանոթագրություններ ==
Որոտան (բնապատմական համալիր)

Անվան այլ կիրառումների համար տե՛ս՝ Որոտան (այլ կիրառումներ)«Որոտան» բնապատմական համալիր, բնապատմական բնության հուշարձան Հայաստանի Հանրապետությունում։ Գտնվում է Սյունիքի մարզում՝ Որոտան գյուղի հարավարևմտյան եզրին՝ համանուն գետի աջ ու ձախ ափերին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ստեպանովկա (գյուղ, Չեմերովեցի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Ստեպանովկա գյուղում բնակվում էր 757 մարդ։ Բնակավայրը զբաղեցնում է 1829 կմ² տարածք։ Բնակչության խտությունը կազմում էր 413,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեդուտի (գյուղ, Կառլովկայի շրջան)

Ռեդուտի (ուկրաիներեն՝ Редути), գյուղ Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Ռեդուտի գյուղում բնակվում էր 170 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համբարձում Սայադյան

Համբարձում Գերասիմի Սայադյան (հուլիսի 23, 1909(1909-07-23), Նախիջևան, Երևանի նահանգ, Կովկասի փոխարքայություն, Ռուսական կայսրություն - փետրվարի 8, 1991(1991-02-08), Երևան, Հայկական ԽՍՀ, ԽՍՀՄ), հայ ճարտարագետ, քիմիկոս-տեխնոլոգ։ ՀԽՍՀ գիտության և տեխնիկայի վաստակավոր գործիչ (1970), Տեխնիկական գիտությունների դոցենտ (1945):


== Կենսագրություն ==
Համբարձում Սայադյանը ծնվել է 1909 թվականի հուլիսի 23-ին, Նախիջևանում։ 1936 թվականին ավարտել է Երևանի պետական համալսարանը։ 1936-1939 թվականներին աշխատել է Երևանի Ս. Մ. Կիրովի անվան քիմիական («Նաիրիտ») գործարանում, 1939-1991 թվականներին՝ Երևանի պոլիտեխնիկական ինստիտուտի քիմիատեխնոլոգիական ֆակուլտետում, 1945-1976 թվականներին՝ հիմնական օրգանական նյութերի սինթեզի տեխնոլոգիայի ամբիոնի, 1960-1985 թվականներին, միաժամանակ՝ ամբիոնին կից հիմնախնդրային գիտահետազոտական լաբորատորիայի հիմնադիր-վարիչ։
Սայադյանի ղեկավարությամբ մշակվել և արդյունաբերության մեջ ներդրվել են բենզոլի քլորացման (անընդհատ եղանակով), հեքսաքլորէթանի, քլորոպրենային կաուչուկի թափոններից սինթետիկ լաքի ու նատրիումի ացետատի, մեթիլացետատ-մեթանոլ-ջուր խառնուրդից անջուր նատրիումի ացետատի, պոլիվինիլացետալների (կատարելագործված եղանակով) և երկալիլցիանամիդի ստացման տեխնոլոգիաները։


== Ծանոթագրություններ ==